[{"text_idx": "#000005", "text": "Nagu nu\u0308u\u0308d selgunud on, olid meie vastas u\u0308heks orkestreeritud tervikuks koondunud kolm ta\u0308nast valitsuserakonda. Salga operatsioon seadis eesma\u0308rgiks Isamaa kustutamise. Selleks pu\u0308u\u0308ti meid ha\u0308vitada su\u0308stemaatilise ja to\u0308o\u0308stusliku sotsiaalmeedia valede kampaaniaga. EKRE oma Venemaa ja Ukraina ku\u0308simustes lodeva suhestumisega osutus vo\u0303imendiks, mille kaudu pu\u0308u\u0308ti tabada meid. Juulis olime moodustanud koos Reformierakonnaga valitsuse, kus seisime Eesti julgeoleku eest ja Ukraina vo\u0303idu eest, ta\u0308nuks saime valitsusparteritelt na\u0308kku hunniku valet."}, {"text_idx": "#000006", "text": "Sihikul oli just Isamaa. Miks?"}, {"text_idx": "#000008", "text": "Rahvusliku konservatismi aluseks on va\u0308a\u0308rtused. Pere, kodu, isikuvabadus, usk, oma pa\u0308randi tajumine, patriotism. Vastutustunne tuleviku ees. Seega, meist teati, et me oleme ebamugavad partnerid, sest oleme va\u0308a\u0308rtuspo\u0303hised."}, {"text_idx": "#000009", "text": "See aktsioon ei ole episood, vaid to\u0303sine sekkumine vabadesse valimistesse. Po\u0303randa alt suunatakse valitsusparteisid ja jagatakse peaministrile enne valimisi korraldusi. Toon u\u0308he na\u0308ite: Salk keelas tegeleda enne valimisi Nursipalu teemaga ning toona, mulle u\u0308llatuslikult, vo\u0303ttiski Reformierakond eelno\u0303u kaks pa\u0308eva pa\u0308rast esitamist tagasi. Neid korraldusi jagati nurga tagant enne valimisi."}, {"text_idx": "#000010", "text": "Ja\u0308relikult on tervemo\u0303istuslik eeldada, et neid korraldusi jagatakse nurga tagant ka pa\u0308rast valimisi. Ning seeto\u0303ttu, kui meid ei suudetud erakonnana tu\u0308histada, tehakse seda vo\u0303imul olles meie poliitikatega. Laiem eesma\u0308rk on kehtestada Eestile po\u0308o\u0308rdumatult vasakliberaalne kurss. Just vasakliberaalne, sest vaadates vabaduste piiramist ning maksude to\u0303stmist on Reformierakond deklareerinud ha\u0308benematult oma vasakpoolset olemust."}, {"text_idx": "#000011", "text": "Kas laseme sellel juhtuda? Anname oma va\u0308a\u0308rtuste eest seismise ka\u0308est? Muutume nendesarnaseks? Mo\u0308o\u0308name nohisedes, et nende ka\u0308sitlusele puudub alternatiiv?"}, {"text_idx": "#000012", "text": "Minu so\u0303num on siit saalist kogu Eestile: Isamaa ei tagane. Me ei loobu oma va\u0308a\u0308rtustest. Just nu\u0308u\u0308d, poliitilise ummikseisu ajal vajab Eesti oma arenguks POSITIIVSET ALTERNATIIVI, mis rajaneb rahvuslik-konservatiivsel va\u0308a\u0308rtuspoliitikal."}, {"text_idx": "#000013", "text": "Isamaa on ainuo\u0303ige valik mo\u0303istlikule Eesti inimesele. Isamaa on valik Eesti inimesele, kes tahab, et eestlased ja\u0308a\u0308ksid meie maal enamusse ning kes peavad tingimusteta ta\u0308htsaks Eesti kaitsmist, keele kestmist, meie elulaadi ja vabaduste kaitset."}, {"text_idx": "#000014", "text": "Isamaa on valik ettevo\u0303tlikele inimestele, kes toetavad vaba majandust, piiratud bu\u0308rokraatiat ja madalaid makse. Isamaa on valik Eesti peredele, kes soovivad oma lapsed turvaliselt u\u0308les kasvatada. Isamaa on valik noortele, sest me usume et u\u0308hiskonna arengus peab ja\u0308rgmise po\u0303lvkonna elu olema parem. Meie so\u0303num nooretele on lihtne: me ei luba kultuuriso\u0303dasid, vaid jo\u0303ukuse kasvu, vo\u0303imalust olla vaba ja oma tuleviku peremees."}, {"text_idx": "#000015", "text": "Isamaa on valik eakatele, sest me usume u\u0308hiskonna po\u0303lvkondlikku sidususse ja ja\u0308rjepidevusse. Isamaa on valik ko\u0303igile Eesti haritlastele ja kultuuriinimestele. Akadeemiline vabadus, vaimsus ja teadmised taasloovad meid nii inimese kui u\u0308hiskonnana."}, {"text_idx": "#000017", "text": "Isamaa on laiemas vaates valik neile, kes ammutavad jo\u0303udu meie vaimsest pa\u0308randist, austavad inimva\u0308a\u0308rikust, va\u0308a\u0308rtuspo\u0303hist u\u0308hiselu korraldust ning usuvad, et inimese elul on su\u0308gavam siht ja mo\u0303te, kui olla vaid tarbija vo\u0303i to\u0308o\u0308jo\u0303ud. Neile, kes usuvad et objektiivsed va\u0308a\u0308rtused on olemas ja inimene kannab oma tegude eest vastutust."}, {"text_idx": "#000018", "text": "Isamaa sihiks ei ole meeldida ko\u0303igile. Isamaa ei ole valik neile, kes soovivad Eestit kujundada imporditud kultuuriso\u0303dade polu\u0308gooniks, mis tegelikkuses on uusvasakpoolsuse pealetung. Ei ole valik neile, kes na\u0308evad Eesti tulevikku u\u0308hiskonna u\u0308levalt alla kujundamises la\u0308bi so\u0303navabaduse piiramise, kvootide ja piirangute."}, {"text_idx": "#000019", "text": "Ei ole me ka valik neile, kes ka\u0308sitlevad meie rahvast kui vaid to\u0308o\u0308jo\u0303u u\u0308hikut ning rahva va\u0308henemise probleemi lahendust na\u0308evad to\u0308o\u0308jo\u0303u ulatuslikus migratsioonis."}, {"text_idx": "#000020", "text": "Ei ole me ammugi valik neile, kes arvavad, et peame Euroopa Liidu poliitikate va\u0308ljato\u0308o\u0308tamisel olema vaid ka\u0308skude ta\u0308itjad ning isegi oma rahvuslikest huvidest la\u0308htuvate seisukohtade va\u0308ljau\u0308tlemine on mo\u0303tteroim."}, {"text_idx": "#000021", "text": "Me ei ole kodusadam silmakirjalikule poliitkorrektsusele ega teisalt a\u0308rge oodake meilt kellegi suunal isiklikke solvanguid vo\u0303i alandamist."}, {"text_idx": "#000022", "text": "Meie positiivne alternatiiv ta\u0308hendab tegelemist tegelike Eesti probleemidega. Esiteks, majanduslangus: Eesti on eelmise kvartali seisuga 3,2-protsendilises laiaulatuslikus majanduslanguses, millel on rida va\u0308liseid po\u0303hjuseid. Valitsusel paraku ei ole Eesti majanduskasvu poliitikat. Veelgi enam, to\u0308o\u0308jo\u0303umaksude to\u0303stmise ja maksustabiilsuse lo\u0303hkumisega on asutud hoopis majanduslangust kiirendama. Maksuto\u0303usude kaskaad paraku survestab ta\u0308iendavalt inflatsiooni. To\u0308o\u0308jo\u0303u kallinemine ja energiahindade pretsedenditu prognoosimatus on toonud juba to\u0308o\u0308stuse 15% languse, suurima Euroopas."}, {"text_idx": "#000023", "text": "Ko\u0303ige olulisem on va\u0308ltida to\u0308o\u0308puuduse hu\u0308ppelist kasvu. Selleks tuleb kiiresti rakendada Euroopa Liidu vahendid. Euroopa Liidu to\u0303ukefondide rahast 2021-2027 on suudetud a\u0308ra kasutada vaid 0,7%."}, {"text_idx": "#000025", "text": "Kolmandaks tuleb loobuda ettevo\u0303tlust ka\u0308gistavatest maksuto\u0303usudest. Ra\u0308a\u0308gitakse, et seda tehakse riigi rahanduse korrastamiseks? See on vale. Seda tehakse reformierakonna maksuseaduse kulude katmiseks."}, {"text_idx": "#000026", "text": "See on valelik valitsemine. Ku\u0308lma ko\u0303huga viiakse ellu asju, mida valimistel ei lubatud vo\u0303i mida deklareeriti et kindlasti ei tehta. See on ka u\u0308lbe valitsemine. Seadustele antakse koosko\u0303lastamiseks 72-tunnised ta\u0308htajad, ettevo\u0303tlusorganisatsioone ei kuulata, vastuhaukumise eest kehtestatakse ajakirjandusele ko\u0303rgem ka\u0308ibemaks ning saadetakse laiali kiriku ja valitsuse koosto\u0308o\u0308komisjon."}, {"text_idx": "#000027", "text": "Ta\u0308nane valitsus on ku\u0308u\u0308niline turundusprojekt, mille lo\u0303ksu on sattunud kogu Eesti u\u0308hiskond. Mina arvan, et peame seda ausalt va\u0308lja na\u0308itama ja algatama selle valitsuse umbusaldamise Riigikogus."}, {"text_idx": "#000028", "text": "Isamaa ei tagane. U\u0308lbe ja pealesuruv diktaat saadab kogu valitsuse stiili Eesti elu korraldamisel. Samasooliste abielu ajab terve u\u0308hiskonna kahte lehte. Maksuto\u0303usud: ku\u0308ll elavad u\u0308le! So\u0303navabadust piirav vihako\u0303ne seadus, mille tagaja\u0308rgede eest o\u0303iguseksperdid hoiatavad: Euroopa Liit no\u0303uab, teeme a\u0308ra! See on u\u0308lbus."}, {"text_idx": "#000029", "text": "To\u0303sine ku\u0308simus on sellises stiilis ellu viidav rohepo\u0308o\u0308re. See on kehtestatud Euroopas revolutsioonina, mille tagaja\u0308rjed on meil tegelikkuses sisuliselt mo\u0303testamata. Isamaa peab rohepo\u0308o\u0308rdes seisma terve mo\u0303istuse, Eesti inimeste toimetuleku ning ettevo\u0303tluse eest."}, {"text_idx": "#000031", "text": "Energeetikas vajame nii Eesti koduomanikele kui ettevo\u0303tetele minimaalset prognoositavaust la\u0308hiaastaiks. Meil on puudu varustuskindluse plaan, mis peab koosnema energia salvestamise vo\u0303imekuse arendamisest, tarbimise juhtimisest, piisavast juhitavast vo\u0303imsusest ning hoomatavast arusaamast energiahindade tulevikust."}, {"text_idx": "#000033", "text": "Julgeolekus ei tohi me teha sammugi tagasi. Ukraina so\u0303ja tulemused ma\u0308a\u0308ravad kogu Euroopa ja eriti meie regiooni riikide elulise julgeolekuseisundi. Peame tingimusteta seisma Ukraina NATO tuleviku ning Venemaa ko\u0303ikeho\u0303lmava isoleerimise eest. Me vajame suuremat USA so\u0303jalist kohalolekut Euroopas. Meie piirkonnas roteeruvaid o\u0303huto\u0303rjevo\u0303imeid."}, {"text_idx": "#000034", "text": "Eile avalikustatud otsused lasemoonavarude soetamise kohta pole piisavad. NATO moonastandardi saavutamiseks peame olema valmis u\u0308hekordselt panustama 5 protsenti SKT-st, nagu kaitseva\u0308e juhataja viitab. Seda lihtsalt tuleb teha."}, {"text_idx": "#000035", "text": "Meie u\u0308hine siht on Eesti kui edukas rahvusriik."}, {"text_idx": "#000036", "text": "Me oleme ainuo\u0303ige valik mo\u0303istlikule Eesti inimesele!"}, {"text_idx": "#000037", "text": "Erakond on mo\u0303ttekaaslaste kodu. Peame u\u0308hiselt panema paika selged to\u0308o\u0308jaotused ja eesma\u0308rkide saavutamise kava. Peame olema kommunikatsioonis kiired ja vahedad."}, {"text_idx": "#000039", "text": "Luban, et minuga teil ei tule karta igavust. See saab olema meie u\u0308hine pingutus, kus igau\u0308hel on vo\u0303imalus panustada Eesti asja ajamisel."}, {"text_idx": "#000042", "text": "Elagu Eesti parim erakond, Isamaa!"}, {"text_idx": "#000047", "text": "Solman: \u201eRahvastikuprobleemid on ko\u0303ige olulisemad. Kellele me seda riiki siis ehitame?"}, {"text_idx": "#000051", "text": "Rahvastikuminister Riina Solmani po\u0308o\u0308rdumine vanavanemate pa\u0308eval"}, {"text_idx": "#000053", "text": "Sotsiaalkaitseminister tunnustas eakaid vabatahtliku to\u0308o\u0308 eest \u2013 lisatud ministri ko\u0303ne"}, {"text_idx": "#000055", "text": "Kontakt Toome igapa\u0308evaselt lugejate, vaatajate ja kuulajateni arutamist va\u0308a\u0308rivaid teemasid erinevates valdkondades. Eesti Uudiste va\u0308ike isamaaline toimetus edastab uut infot nii helis, pildis kui tekstides."}]